אליפות הפורמולה 2

אליפות הפורמולה 2 מהווה את השלב העליון לפני אליפות הפורמולה 1 על פי תוכנית השלבים הגלובלית של הפדרציה הבינלאומית לרכב. האליפות, במתכונתה הנוכחית הושקה בשנת 2017 כמחליפתה של אליפות ה-GP2.

על מנת להקל על קבוצות ונהגים להתחרות באליפות נקבע כי כל הקבוצות ישתמשו בשילדה, מנוע וצמיגים אחידים, כך שיכולות הנהיגה האישיות יבואו לידי ביטוי בצורה טובה יותר. המרוצים מתקיימים כאירועים מלווים לחלק ממרוצי הפורמולה 1.

מבנה התחרות
כל סבב מרוצים מורכב משני מרוצים המתקיימים במהלכו: מרוץ פתיחה ומרוץ ספרינט. ביום שישי יש לנהגים מקצה אימון חופשי שנמשך 45 דקות ולאחריו מתקיים מקצה דירוג הנמשך 30 דקות. מקצה הדירוג קובע את סדר הזינוק למרוץ הפתיחה המתקיים בשבת ואורכו 180 ק"מ. במהלך המרוץ חייב כל נהג לבצע לפחות עצירה אחת ברחבת הטיפולים.

מרוץ הספרינט מתקיים ביום ראשון ואורכו 120 ק"מ. סדר הזינוק למרוץ נקבע בהתאם לתוצאות המרוץ שהתקיים בשבת, כאשר שמונת הנהגים הראשונים מזנקים בגריד הפוך (הנהג שסיים ראשון מזנק מהמקום השמיני, הנהג שסיים שני מזנק מהמקום השביעי וכו'). אורך המרוצים מוגבל גם בזמן: מקסימום 60 דקות למרוץ הפתיחה ו-45 דקות למרוץ הספרינט.

המרוץ במונקו הוא יוצא דופן מבחינת אורכו: 140 ק"מ למרוץ הפתיחה ו-100 ק"מ למרוץ הספרינט. בנוסף, המרוצים מוקדמים ביום ומתקיימים ביום שישי ובשבת.

שיטת הניקוד
הנקודות ניתנות לעשרת הנהגים המהירים במרוץ הפתיחה ולשמונת הנהגים המהירים במרוץ הספרינט. 4 נקודות נוספות ניתנות לנהג המזנק מהפול פוזישן במרוץ הפתיחה. 2 נקודות נוספות מוענקות לנהג שקובע את זמן ההקפה המהירה בכל אחד משני המרוצים, בתנאי שסיים באחד מעשרת המקומות הראשונים.

הזינוק למרוץ הספרינט נקבע בהתאם לסדר הסיום של מרוץ הפתיחה, כאשר שמונה המקומות הראשונים נקבעים בסדר הפוך לתוצאות שמונה הנהגים הראשונים במרוץ הפתיחה, כך שנהג שהגיע למקום שמיני במרוץ הפתיחה יזנק מהמקום הראשון במרוץ הספרינט. לא מוענקות נקודות נוספות על זינוק מהפול פוזישן במרוץ זה.

מרוץ פתיחה
 מקום 1 2 3 4 5 6 7 8 9 10 פול פוזישן הקפה מהירה נקודות 25 18 15 12 10 8 6 4 2 1 2 1

מרוץ ספרינט
 מקום 1 2 3 4 5 6 7 8 הקפה מהירה נקודות 15 12 10 8 6 4 2 1 1

מבנה המכונית
המכוניות בהן מתחרים הנהגים הן אחידות ומבוססות על שלדת סיבי פחמן מתוצרת חברת דלארה (Dallara), מנוע הזרקה ישירה, מוגדש טורבו בתצורת V6 ומצמיגים מתוצרת פירלי. המשקל הכולל של המכונית, כולל הנהג עומד על 755 ק"ג.

נתונים טכניים של המכונית (2018–2020)
נפח מנוע: 3.4 ליטר בתצורת V6
תיבת הילוכים: 6-הילוכים חצי אוטומטית
משקל: 755 ק"ג
הספק: 620 כוח סוס
קיבולת מכל דלק: 125 ליטר
אורך: 5224 מ"מ
רוחב: 1900 מ"מ
בסיס גלגלים: 3135 מ"מ

שיטת המספור
שיטת המספור של המכוניות מתבססת על מיקומי הקבוצה בעונה שעברה (הקבוצה שסיימה במקום הראשון מקבלת את המספרים 1 ו-2, הקבוצה שסיימה במקום השני מקבלת את המספרים 3 ו-4 וכו'). החל מעונת 2020 המספר 19 הוצא משימוש, יחד עם המספר 18 לכבודו של אנטואן הובר שנהרג בתאונה שאירעה במהלך מרוץ בבלגיה בעונת 2019.

אלופים ופרסים
אליפות הנהגים
עונהנהגקבוצהפול פוזישןניצחונותפודיומיםהקפה מהירהנקודות 2017  שארל לקלר  Prema Racing87104282 2018  ג'ורג' ראסל  ART Grand Prix57116287 2019  ניק דה פריס  ART Grand Prix54123266 2020  מיק שומאכר  Prema Racing02102205 2021  אוסקר פיאסטרי  Prema Racing56116252.5 2022  פליפה דרוגוביץ'  MP Motorsport 4 5 11 4 265 2023  תיאו פורשייר  ART Grand Prix 2 1 10 4 203 2024  גבריאל בורטולטו  Invicta Racing 2 2 8 2 214.5 2025  לאונרדו פורנרולי  Invicta Racing 2 4 9 1 211

אליפות הקבוצות
עונהקבוצהפול פוזישןניצחונותפודיומיםהקפה מהירהנקודות 2017  Russian Time16146395 2018  Carlin21172383 2019  DAMS26167418 2020  Prema Racing06153392 2021  Prema Racing58199444.52022  MP Motorsport451253052023  ART Grand Prix52198353 2024  Invicta Racing 3 3 13 3 288.5 2025  Invicta Racing 5 5 14 0 316

פרס אנטואן הובר
"פרס אנטואן הובר" ניתן החל משנת 2019 לנהג הרוקי המצטיין של העונה. הפרס הוא לזכרו של אנטואן הובר, שנהרג על המסלול במהלך המרוץ בבלגיה בעונת 2019.

עונהנהגקבוצהפול פוזישןניצחונותפודיומיםהקפה מהירהנקודותמיקום 2019  גואניו ז'ו  UNI-Virtuosi Racing 1 0 5 2 140 7 2020  יוקי צונודה  Carlin 4 3 7 1 2003 2021  אוסקר פיאסטרי  Prema Racing 5 6 11 6 252.51 2022  איומו איווסה  DAMS 2 2 6 1 141 5 2023  ויקטור מרטינס  ART Grand Prix 3 1 9 6 150 5 2024  גבריאל בורטולטו  Invicta Racing 2 2 8 2 214.51 2025  לאונרדו פורנרולי  Invicta Racing 2 4 9 1 2111

קישורים חיצוניים



הערות שוליים

פורמולה 2
קטגוריה:פורמולה 2